钦定古今图书集成/明伦汇编/氏族典/第596卷 > 《凌迪知万姓统谱》 > 士孙奋
## 钦定古今图书集成/明伦汇编/氏族典/第596卷 > 《凌迪知万姓统谱》 > 士孙奋

按《后汉书梁统传》：统元孙冀为大将军，而侈暴滋甚。
扶风人士孙奋，居富而性吝，冀因以马乘遗之，从贷
钱五千万，奋以三千万与之。冀大怒，乃告郡县，认奋
母为守藏婢，云“盗白珠十斛，紫金千斤以叛。遂收考
奋兄弟死狱中，悉没赀财亿七千馀万。”〈注〉奋字景卿。
少为郡五官掾。